ועדת החינוך והתרבות, כנסת 15, פרוטוקול מספר 507, 2002-07-16 08:30

זבולון אורלב: אני מתכבד לפתוח את הישיבה.

זבולון אורלב: קיימנו דיון בנושא זה בנובמבר, ודווח לנו שיש בעיות תפעוליות קשות בהפעלת בתי ספר שש-שנתיים, מאחר ואין הנחיות כוללות לבעלויות של בתי הספר איך להפעיל את אותם מוסדות חינוך.

זבולון אורלב: באותה ישיבה נחשפו הבעיות שנגרמו לצרות האלה, ביקשנו ממשרד החינוך להזמין את הרשתות והבעלויות לגבש פתרונות שמניים, וביקשנו שבתוך חצי שנה יגובשו פתרונות קבע, כדי שבשנת הלימודים תשס"ג יימנעו בעיות.

זבולון אורלב: אנחנו בהתכתבות עם המשרד, אך איננו מקבלים תשובות.

זבולון אורלב: אני מבקש לדעת איפה עומד הנושא.

מיכל סגל: בנובמבר הבטחנו לעבוד על טיוטת-הסכת.

מיכל סגל: דיברתם בזמנו על הבעייתיות שבשתי בעלויות.

מיכל סגל: אנחנו נמנעים מהעברת בעלות בחטיבת הביניים, כי זה יהפוך את חטיבת הביניים ללא-רשמית.

מיכל סגל: ניסינו לבנות הסכם שיכלול העברת בעלות בחטיבה העליונה, והעברת ניהול בלבד בחטיבת הביניים.

מיכל סגל: אף רשת עוד לא חתמה על הסכם כזה, והוא בשלב טיוטה סופית.

מיכל סגל: בינתיים הבעיות יפתרו מקומית.

צבי פלג: אבל איך אפשר להיות אחראי על עובדים שאינם כפופים לך?

צבי פלג: כל העניין הזה הופך להיות יותר ויותר חמור.

רן ארז: הנושא הזה הוא עניין ותיק מאוד, שעבר לא מעט גלגולים.

רן ארז: אין ספק, שמבחינה פדגוגית צריך להיות רצץ שש-שנתי.

רן ארז: מבחינת הבעלויות צריך שיהיו בעלויות נפרדות לחטיבה התחתונה ולחטיבת הביניים, כשהניהול של בית הספר יהיה אחד.

רן ארז: כדי להתגבר על בעיות תשלומי המשכורת חתמנו ב- 92' על הסכם איחוד המשכורות.

רן ארז: לצערי, בשנים האחרונות חלו התפתחויות שליליות.

רן ארז: המשרד לא רוצה לבצע את ההסכם הזה, ועשה כל מאמץ להקשות על ביצוע ההסכם.

רן ארז: זה פגע מאוד במורים ובתפקוד בית הספר ברצף שש-שנתי.

רן ארז: מעבר לזה, המשרד דאג לכך שלחטיבת הסיניים יהיה סמל אחד ולחטיבה העליונה סמל אחד, כדי להקשות עוד יותר על איחוד המשכורות.

רן ארז: הפתרון הוא לבצע את איחוד המשכורות ,לתת למוסד סמל אחד ולא שניים, ולהבהיר שיש רק מנהל אחד למוסד השש-שנתי.

אפרים יפהר: אני רוצה להבחין בין מקיף שש-שנתי שקשור לרשת מקומית לבין מקיף שש-שנתי שקשור לבעלות אחרת.

אפרים יפהר: בראשון אין בעיות; חטיבת הביניים רשמית, וחטיבה העליונה בראשות הראשות המקומית, והמנהל הוא מנהל הכל, כולל חטיבת הביניים.

אפרים יפהר: לגבי רשתות, יש בעיה במשרד החינוך, כי אין עד היום פרסום ברשויות של חטיבות הביניים, כשיש מביניהן רשמיות ויש שאינן רשמיות.

אפרים יפהר: כשייעשה פרסום ברשומות תהיה הבחנה בין המוסדות הרשמיים לאלה שאינם רשמיים.

אפרים יפהר: בנוסף, יש בעיה נוספת; העובדה שחטיבת הביניים פטורה מחוק פיקוח על בתי ספר, כשהחטיבה רשיון טעונה רשיון.

אפרים יפהר: אז לא ניתן לתת סמל אחד לאותו מוסד, ויש בעיה בהשאלת עובדים במוסדות החינוך האלה.

אפרים יפהר: ברגע שיהיה רישום של כל חטיבות הביניים לסוגיהן ניתן יהיה לפתור את הבעיה.

רן ארז: אני לא מבין למה צריך להיות הבדל בין רשת לבין עירייה.

אפרים יפהר: משום שרשת אינה רשות חינוך מקומית, ולפי החוק הוא חייב להיות מוכר כלא-רשמי.

אפרים יפהר: ההבדל הוא בחטיבת הביניים.

צבי פלג: אנחנו בתהליך בנייה של מועצה מייעצת של ראשי התעשייה הטכנולוגית בארץ.

צבי פלג: נפגשנו עם מנכ"לי תעשיות רבות, וכולם אומרים, שאם לא נתחיל לחלחל מדע וטכנולוגיה בגיל צעיר, החל מכיתה ז', לא נוכל להרים את הנוער.

צבי פלג: לכן חייבים שמורים מיומנים יותר ילמדו בחטיבות.

רן ארז: הוא אומר שהוא רוצה לתת הנחיות למורים, ולא מעניין אותו מי משלם את המשכורת, אם ההתחשבנות עם משרד החינוך תהיה אמיתית.

2175: כמחנכים, לא מעניין אותנו מי ישלם את המשכורת ושל מי העובד.

2175: יש פה בעיה פרופר חינוכית.

2175: זה הורס אותנו פדגוגית-חינוכית.

2175: מטרידה הבעיה, כשצריכים שעובד מסוים יהיה פנוי לפי הצרכים החינוכיים.

צבי פלג: אני מכניס יעד של ערכים במוסדות החינוך של רשת "אורט", ואני צריך לתאם---

זבולון אורלב: אנחנו בנובמבר ביקשנו שזה יהיה תוך חצי שנה, ומשרד החינוך אומר שטרם השלימו את העניין, ועוסקים בטיוטות אחרונות.

זבולון אורלב: בינתיים הם ערוכים לטפל בבעיות נקודתיות.

זבולון אורלב: אני מציע, שרשת "אורט" ו"עמל" יודיעו תוך עשרה ימים על בעיות נקודתיות ללאה רוזנברג.

זבולון אורלב: המשרד מקבל על עצמו לפתור.

זבולון אורלב: גם הסתדרות המורים יכולה לפנות.

רן ארז: הבעיות הנקודתיות מטרידות אותנו כבר חמש-שש שנים, וביתר עוצמה בשלוש השנים האחרונות.

רן ארז: גם אם מעלים אותן בחודש מאי, הן נפתרות במהלך שנת הלימודים.

רן ארז: יש לנו סיכומים חתומים לגבי איחוד משכורות, ודברים אינם מתבצעים.

רן ארז: הבעיות הן שמשרד החינוך לא רוצה לבצע את הסכם איחוד המשכורות, ומנהלי המחוזות רואים בחטיבות הביניים נחלה פרטית.

רן ארז: אנחנו בעד ניהול בתי ספר בצורה אפקטיבית ויעילה, ואז לא יהיה צורך בפיטורין.

אפרים יפהר: בנושא שאילה והשאלת עובדים; יש רשימה סגורה של מוסדות שכלולים בהסכם.

אפרים יפהר: מעבר לזה, יש ועדת חריגים, שהיא יעילה מאוד.

יעקב פרידמן: הבעיה היא שבחשבות לא מכירים באיחוד משכורות בין שני סמלים.

יעקב פרידמן: הסיכומים של אז לא באים לידי ביצוע כיום.

שמואל ביבר: אנחנו מפעילים מספר בתי ספר שש-שנתיים.

שמואל ביבר: פתרון פיצול סמלים אינו פתרון, וכך לא ניתן לתפקד.

זבולון אורלב: גם בישיבה אז הוועדה לא נכנסה לגוף הפתרון.

זבולון אורלב: היינו שמחים אם המשרד היה יושב עם הרשויות, ומגיע להבנה.

זבולון אורלב: רק אם לא תגיעו להבנה אנחנו ניכנס לבעיה.

זבולון אורלב: כולם מבינים שבלי איחוד משכורות לא ניתן לנהל בית ספר שש-שנתי.

זבולון אורלב: לכן אנחנו אומרים למערכת החינוך, שבהמשך להחלטותינו מנובמבר, שהן עוד תקפות, אנחנו רושמים בצער שהמשרד טרם השלימם את גיבוש ההוראות הקבועות בסוגיה, עובדה הגורמת לשיבושים בהפעלת בתי ספר שש-שנתיים.

זבולון אורלב: הוועדה רשמה לפניה, שהמשרד ערוך ומוכן לתת פתרונות נקודתיים; הוא פונה לרשתות, לבעלויות ולארגוני המורים לפנות בכתב למנהלת המינהל הפדגוגי על מנת לגבש פתרונות נקודתיים אם קיימות בעיות.

לאה רוזנברג: אני מציעה שנגבש את ההסכמות והתכנית עד סוף ינואר.

זבולון אורלב: המשרד קיבל על עצמו עד 31 בינואר לגבש את פתרונות הקבע, לאחר ההידברות וגיבוש ההסכמות עם הרשתות והבעלויות.

זבולון אורלב: הפתרון צריך להיות מוסכם גם עם חשב המשרד.

זבולון אורלב: אם תיתקלו בבעיות שלא תוכלו להתגבר עליהן, תודיעו לנו עד סוף נובמבר.